જવાબઃ હું જ્યારે હાઈસ્કૂલમાં હતો, ત્યારે મને એક વિચાર આવ્યો હતો કે બધાને માર્ક્સ સાથે ખૂબ લગાવ હોય છે. એ ગ્રેડ મળે, ઊંચું રેન્કિંગ આવે, કેમ વધારે માર્ક આવે… નવમાં અને દસમાં ધોરણમાં વિદ્યાર્થીઓને મોટિવેશન મળતું નથી. બોર્ડની પરીક્ષાનો હાઉ હોય છે. માતા પિતા પણ માર્કસ પર વધારે ભાર આપે છે, મારે આવા માતાપિતાને કહેવું છે કે માર્ક ન જોશો, તમારું બાળક કઈ નવી એક્ટિવિટીમાં શું પ્રોજેક્ટ કરી શકે છે, તેને તમે પ્રોત્સાહન આપો. માર્ક્સ તો બધાં લાવશે, પણ નવી એક્ટિવિટી, નવા પ્રોજેક્ટ પર વધુ ધ્યાન આપશો તો બાળકમાં રહેલી સર્જનક્ષમતા વિકસશે. ઈન્ટરનેશનલ કોમ્પિટેશનમાં જવું હોય તો તમારે પ્રયત્ન કરવો પડે અને તમારે ડેડિકેશન કેળવવું પડશે. આના માટે મારા માતાપિતાનો આભાર માનીશ કે તેમણે કયારે કેટલા માર્ક મેળવ્યાં તે પૂછ્યું નથી. પાર્થ તું ગઈકાલે કરતો હતો તેના કરતાં આજે વધારે સારુ કરે છે, અમારે એટલું જ જોઈએ, તેવું મારા માતાપિતા કહેતાં હતાં.